હરીશ રાવતની સરકાર આજે જે સ્થિતિનો સામનો કરી રહી છે એવી સ્થિતિ ભૂતકાળમાં તેઓ ખુદ તેમના પક્ષની સરકારો સામે સર્જતા રહ્યા છે. ૨૦૦૨થી ૨૦૦૭નાં વર્ષો દરમિયાન તેમણે એન.ડી.તિવારીની સરકાર સામે અનેક વખત વિદ્રોહનો સ્વર બુલંદ કર્યો હતો. ઉત્તરાખંડમાં કુદરતી આપત્તિના સમયે રાહતકાર્યોની અસરકારક કામગીરીમાં વિજય બહુગુણાની સરકારની નિષ્ફળતાને કારણે તેમને અસ્થિર કરવાની તક હરીશ રાવતે ઝડપી લઈને રાજ્યનું મુખ્યપ્રધાનપદ મેળવી લીધું. આજે હવે વિજય બહુગુણા પોતાને પદભ્રષ્ટ કરવાનો બદલો લઈ રહ્યા છે.